b'\n_START_ARTICLE_\nOsmo Saarnio\n_START_PARAGRAPH_\nOsmo Kalervo Saarnio (20. toukokuuta 1914 Helsinki \xe2\x80\x93 28. huhtikuuta 1953) oli suomalainen n\xc3\xa4yttelij\xc3\xa4.\n_START_SECTION_\nEl\xc3\xa4m\xc3\xa4\n_START_PARAGRAPH_\nOsmo Saarnio syntyi n\xc3\xa4yttelij\xc3\xa4pariskunta Kaarlo Saarnion ja Laina Laineen perheeseen. H\xc3\xa4nen vanhempansa erosivat vuonna 1919. Saarnio opiskeli Suomen N\xc3\xa4ytt\xc3\xa4m\xc3\xb6opistossa vuosina 1934\xe2\x80\x931936. Vuonna 1939 h\xc3\xa4n avioitui n\xc3\xa4yttelij\xc3\xa4 Elvi Heinosen kanssa, pariskunnalle syntyi tyt\xc3\xa4r Sirkka kes\xc3\xa4kuussa 1941. Liitto p\xc3\xa4\xc3\xa4ttyi eroon 1948._NEWLINE_Saarnio ty\xc3\xb6skenteli n\xc3\xa4yttelij\xc3\xa4n\xc3\xa4 useissa teattereissa: Turun Ty\xc3\xb6v\xc3\xa4en Teatterissa 1936\xe2\x80\x931938 ja 1942\xe2\x80\x931944, Porin Teatterissa 1938\xe2\x80\x931939, Helsingin Ty\xc3\xb6v\xc3\xa4en Teatterissa 1944\xe2\x80\x931948, Helsingin Kansanteatterissa 1948 ja Punaisessa Myllyss\xc3\xa4 1949. H\xc3\xa4nen n\xc3\xa4ytt\xc3\xa4m\xc3\xb6teht\xc3\xa4vi\xc3\xa4\xc3\xa4n olivat muun muassa Fouch\xc3\xa9 (kappaleessa Rouva Suorasuu), Mikko Vilkastus (Nummisuutarit), Anufri (Elomme p\xc3\xa4iv\xc3\xa4t), Boni (Mustalaisruhtinatar) ja Lancelot (Nukke)._NEWLINE_Saarnio n\xc3\xa4ytteli yhdeks\xc3\xa4ss\xc3\xa4 elokuvassa vuosina 1939\xe2\x80\x931950. H\xc3\xa4nen valkokangasroolinsa olivat sivuosia, kuten Joas elokuvassa \xe2\x80\x9dMin\xc3\xa4 el\xc3\xa4n\xe2\x80\x9d.'